Microsoft Office

Το Microsoft Office είναι μια σουίτα εφαρμογών γραφείου και αποτελείται από εφαρμογές επιφάνειας εργασίας, εφαρμογές για servers και υπηρεσίες για τα λειτουργικά συστήματα Microsoft Windows και macOS. Το Microsoft Office ανακοινώθηκε για πρώτη φορά από τον Μπιλ Γκέιτς της Microsoft την 1η Αυγούστου 1988 στην έκθεση COMDEX στο Λας Βέγκας. Αρχικά, ήταν ένας απλός όρος μάρκετινγκ που χρησιμοποιήθηκε για ένα πακέτο εφαρμογών. Η πρώτη έκδοση του Office περιείχε μόνο το Microsoft Word, Microsoft Excel και το Microsoft PowerPoint. Με την πάροδο των ετών, οι εφαρμογές του Office έχουν αυξηθεί σημαντικά και με νέες λειτουργίες, όπως ο ορθογραφικός έλεγχος κ.α.

Στις 10 Ιουλίου 2012, αναφέρθηκε ότι το Office χρησιμοποιείται πάνω από ένα δισεκατομμύριο ανθρώπους σε όλο τον κόσμο.

Οι τρέχουσες εκδόσεις του Microsoft Office είναι το Office 2024 για τα Windows και το macOS, τα οποία κυκλοφόρησαν ταυτόχρονα την 1η Οκτωβρίου 2024.

Μία βελτιστοποιημένη touch έκδοση του Microsoft Office βρίσκεται προεγκατεστημένη στα tablet με Windows RT. Επίσης, η Microsoft έχει δημιουργήσει μία έκδοση του Office για κινητά τηλέφωνα. Η εφαρμογή αυτή ονομάζεται Office Mobile και είναι διαθέσιμη δωρεάν για Windows Phone, iOS (με ξεχωριστές εκδόσεις για iPhone και iPad), και για το Android. Ακόμη, είναι διαθέσιμη μία δωρεάν διαδικτυακή έκδοση του Office, που ονομάζεται Office Online.

 Προγράμματα 
Τα βασικά προγράμματά που περιλαμβάνει το Microsoft Office είναι τα ακόλουθα:

 Word 

Το Microsoft Word είναι ένα πρόγραμμα επεξεργασίας κειμένου που αναπτύχθηκε από τη Microsoft και θεωρείται το κύριο πρόγραμμα του Microsoft Office. Κυκλοφόρησε για πρώτη φορά το 1983 με την επωνυμία Multi-Tool Word για συστήματα Xenix. Οι επόμενες εκδόσεις αργότερα δημιουργήθηκαν και για διάφορες άλλες πλατφόρμες όπως τα IBM PC που τρέχουν MS-DOS (1983), τα macOS (1985), η AT & T Unix PC (1985), η Atari ST (1988), η SCO Unix (1994), το OS / 2 (1989), και τα Microsoft Windows (1989). Το Word πωλείται ως αυτόνομο προϊόν ή μαζί με την πλήρη έκδοση του Microsoft Office. Οι δωρεάν εκδόσεις του Word είναι το Microsoft Word Viewer, με το οποίο ο χρήστης έχει τη δυνατότητα μόνο να ανοίγει έγγραφα κειμένου χωρίς να τα επεξεργάζεται, και το Office Online.

 Excel 

Το Microsoft Excel είναι μια εφαρμογή λογιστικών φύλλων που αναπτύχθηκε από τη Microsoft για τα Microsoft Windows, macOS και iOS. Μπορεί να κάνει υπολογισμούς, να δημιουργήσει γραφήματα και συγκεντρωτικούς πίνακες. Είναι μια πολύ ευρέως διαδεδομένη εφαρμογή υπολογιστικών φύλλων και αποτελεί μέρος του Microsoft Office.

 PowerPoint 

Το Microsoft PowerPoint είναι ένα πρόγραμμα παρουσίασης για τα Windows και για τα macOS. Χρησιμοποιείται για τη δημιουργία παρουσιάσεων, που αποτελούνται από κείμενο, γραφήματα, εικόνες και βίντεο τα οποία μπορεί να τα εμφανίσει στην οθόνη του υπολογιστή ή προτζέκτορα και να τα εκτυπώνει.

 Access 

Το Microsoft Access, επίσης γνωστό ως Microsoft Office Access, είναι ένα σύστημα διαχείρισης βάσεων δεδομένων της Microsoft που συνδυάζει την μηχανή σχεσιακής βάσης δεδομένων Microsoft Jet με ένα γραφικό περιβάλλον εργασίας χρήστη και εργαλεία ανάπτυξης λογισμικού.

 Outlook 
Το Microsoft Outlook είναι ένας προσωπικός διαχειριστής πληροφοριών από τη Microsoft, διαθέσιμο ως μέρος της σουίτας του Microsoft Office.

Αν και συχνά χρησιμοποιείται κυρίως ως μια εφαρμογή ηλεκτρονικού ταχυδρομείου, περιλαμβάνει επίσης ένα ημερολόγιο, διαχείριση εργασιών, διαχειριστή επαφών, σημειώσεων και περιήγηση στο διαδίκτυο.

 OneNote 
Το Microsoft OneNote είναι ένα πρόγραμμα υπολογιστή για ελεύθερης μορφής συλλογή πληροφοριών και για τη συνεργασία πολλών χρηστών. Συγκεντρώνει τις σημειώσεις των χρηστών (χειρόγραφες ή δακτυλογραφημένες), σχέδια, αποσπάσματα οθόνης και ακουστικά σχόλια. Οι σημειώσεις μπορούν να μοιραστούν με άλλους χρήστες του OneNote μέσω του διαδυκτίου ή ενός δικτύου. Το OneNote είναι διαθέσιμο ως μέρος της σουίτας Microsoft Office. Είναι επίσης διαθέσιμο ως μία δωρεάν αυτόνομη εφαρμογή για Windows, macOS, Windows RT, Windows Phone, iOS και Android. Μια web-based έκδοση του OneNote παρέχεται ως μέρος του Office Online και επιτρέπει στους χρήστες να επεξεργαστούν τις σημειώσεις τους μέσω ενός φυλλομετρητή ιστού.

 OneDrive 

Το Microsoft OneDrive είναι μια υπηρεσία αποθήκευσης αρχείων που επιτρέπει στους χρήστες να συγχρονίζουν αρχεία και να τα έχουν αργότερα διαθέσιμα μέσω ενός φυλλομετρητή ιστού ή κινητής συσκευής.

 Teams 

Το Microsoft Teams είναι μια πλατφόρμα επικοινωνίας που συνδυάζει συνομιλίες στον χώρο εργασίας, συναντήσεις, σημειώσεις και επισυναπτόμενα αρχεία.

 Άλλες εφαρμογές 
 Microsoft Publisher: πρόγραμμα επιτραπέζιας δημοσίευσης (desktop publishing)
 Microsoft InfoPath: πρόγραμμα για το σχεδιασμό, τη διανομή και την υποβολή των ηλεκτρονικών εντύπων
 Microsoft Lync: ολοκληρωμένη επικοινωνιακή πλατφόρμα για συνέδρια και συσκέψεις σε πραγματικό χρόνο
 Microsoft Project: λογισμικό διαχείρισης έργων για να παρακολουθείτε τις εκδηλώσεις σας και τα γεγονότα
 Microsoft Visio: δημιουργήστε σχέδια και διαγράμματα ροής
 Microsoft SharePoint Designer: ένα εξειδικευμένο πρόγραμμα επεξεργασίας HTML για τα Windows που δημιουργεί τοποθεσίες SharePoint
 Microsoft Power BI ένα διαδραστικό λογισμικό οπτικοποίησης δεδομένων

 Διαθέσιμες εκδόσεις 

 Εκδόσεις για Windows 
ΈκδοσηΗμερομηνίαΣχόλια3.0 (90)30 Αυγούστου 19904.0 (92)17 Ιανουαρίου 19925.0 (93)3 Ιουνίου 1993 Εκδόσεις συμβατές με 16 bit, 32 bit και Alpha6.0 (94)2 Ιουλίου 1994 Τελευταία έκδοση συμβατή 16 bit, καθώς και η τελευταία έκδοση για Windows 3.1x και Windows NT 3.1 και 3.57.0 (95)24 Αυγούστου 1995 Κυκλοφόρησε παράλληλα με τα Windows 958.0 (97)19 Νοεμβρίου 1996 Η έκδοση διατίθεται σε μία CD-ROM και 45 δισκέτες
 Η έκδοση Service Release 2 διορθώνει το πρόβλημα του έτους 2000 και είναι η τελευταία έκδοση για τα Windows NT 3.519.0 (2000)7 Ιουνίου 1999 Τελευταία έκδοση για Windows 9510.0 (XP/2002)5 Μαρτίου 2002 Τελευταία έκδοση για Windows 98, Windows Me και Windows NT 4.0.
 Βελτιωμένη υποστήριξη για εργασία με περιοριστικούς λογαριασμούς σε συστήματα Windows NT (Windows 2000 και Windows XP)11.0 (2003)11 Οκτωβρίου 2003 Τελευταία έκδοση για Windows 200012.0 (2007)30 Ιανουαρίου 2007 Κυκλοφόρησε μαζί με τα Windows Vista, νέο γραφικό περιβάλλον χρήστη, νέες μορφές αρχείων OpenXML14.0 (2010)15 Ιουνίου 2010 Ο αριθμός της έκδοσης δεν είναι 13 λόγω της δεισιδαιμονίας 
 Διανέμεται σε εκδόσεις 32 bit και 64 bit
 Τελευταία έκδοση για Windows XP και Windows Vista15.0 (2013)25 Οκτωβρίου 2012 Κυκλοφόρησε παράλληλα με τα Windows 8
 Τελευταία έκδοση που περιλαμβάνει Microsoft Infopath16.0 (2016)22 Σεπτεμβρίου 2015 Κυκλοφόρησε παράλληλα με τα Windows 10
 Τελευταία έκδοση για Windows 7, Windows 8 και Windows 8.117.0 (2019)24 Σεπτεμβρίου 2018 Κυκλοφόρησε μόνο στα Windows 1018.0 (2021)5 Οκτωβρίου 2021 Κυκλοφόρησε παράλληλα με τα Windows 1119.0 (2024)1 Οκτωβρίου 2024 Τελευταία έκδοση για Windows 10
 Τελευταία έκδοση με την κλασική εφαρμογή Outlook
 Τελευταία έκδοση που περιλαμβάνει το Microsoft Publisher

 Εκδόσεις για macOS 
ΈκδοσηΗμερομηνίαΣχόλια1.019902.019923.019934.219944.2.12 Ιουνίου 19948.0 (98)15 Μαρτίου 19989.0 (2001)11 Οκτωβρίου 200010.1.9 (X)19 Νοεμβρίου 2001 Πρώτη έκδοση macOS11.3.5 (2004)11 Μαΐου 200411.5.5 (2004)9 Ιουνίου 200412.0 (2008)15 Ιανουαρίου 2008 Πρώτη έκδοση με υποστήριξη για AppleScript12.1.0 (2008)14 Μαΐου 200812.1.9 (2008)9 Ιουνίου 200914.0.0 (2011)26 Οκτωβρίου 201016.0 (2016)15 Νοεμβρίου 201517.0 (2019)24 Σεπτεμβρίου 2018 Τελευταία έκδοση για επεξεργαστές Intel18.0 (2021)5 Οκτωβρίου 2021 Βελτιστοποιημένο ARM Apple19.0 (2024)1 Οκτωβρίου 2024
 Microsoft Office for Mac 
Το Microsoft Office είναι διαθέσιμο και για τα Mac και macOS. Εκδόθηκε την 1 Αυγούστου του 1989 και κυκλοφόρησε ανάμεσα στις εκδόσεις 98, X, 2001, 2004, 2008, 2011, 2016, 2019 και 2021. Η νεότερη έκδοση είναι η 2024, η οποία κυκλοφόρησε την 1η Οκτωβρίου 2024. Μέχρι την έκδοση 2016 υπήρχε μόνο η Preview έκδοση του.ComputerWorld: Microsoft unwraps Mac Office 2016 preview Ανακτήθηκε:5.3.2015 Παλιότερα, περιλάμβανε το Microsoft Entourage η οποία κράτησε μέχρι την έκδοση 2008,Microsoft Office 2008 for Mac Service Pack 1 (12.1.0) όπου μετά αντικαταστάθηκε από την Mac έκδοση του Outlook και συνεχίζεται μέχρι και σήμερα.CNET: Next Mac Office, due by 2010's end, gets Outlook Ανακτήθηκε:14.8.2009Microsoft Support: You cannot find Entourage 2008 or Outlook after installing Office for Mac 2011

 Microsoft Office 2021 
Το Microsoft Office 2021 κυκλοφόρησε στις 5 Οκτωβρίου 2021 και είναι διαθέσιμο για Windows και macOS. Για τα Windows, υποστηρίζεται από τις εκδόσεις Windows 10 και Windows 11, ενώ για το macOS είναι διαθέσιμο από την έκδοση macOS Catalina ή κάποια νεότερη έκδοση. Το Office 2021 περιλαμβάνει ενημερωμένες εκδόσεις των γνωστών εφαρμογών όπως το Word, το Excel και το PowerPoint. Η υποστήριξη για τις λιανικές εκδόσεις του Office 2021 θα λήξει στις 13 Οκτωβρίου 2026.

 Microsoft Office 2024 
Το Microsoft Office 2024 κυκλοφόρησε την 1η Οκτωβρίου 2024 και αποτελεί την τρέχουσα έκδοση της σουίτας για Windows και macOS. Για τα Windows, είναι η τελευταία έκδοση που υποστηρίζεται από τα Windows 10, ενώ είναι συμβατό και με τα Windows 11, ενώ για το macOS είναι διαθέσιμο από την έκδοση macOS Ventura ή κάποια νεότερη έκδοση. Όπως και οι προκάτοχοί του, διατίθεται με εφάπαξ άδεια χρήσης, επιβεβαιώνοντας τη δέσμευση της εταιρείας για διατήρηση της ονομασίας «Microsoft Office» παράλληλα με το Microsoft 365. Το Office 2024 περιλαμβάνει ενημερωμένες εκδόσεις των γνωστών εφαρμογών όπως το Word, το Excel και το PowerPoint, ενώ αποτελεί την τελευταία έκδοση που περιλαμβάνει τις κλασικές εφαρμογές Outlook και Publisher, καθώς η τελευταία έχει προγραμματιστεί να αποσυρθεί τον Οκτώβριο του 2026. Η υποστήριξη για τις λιανικές εκδόσεις του Office 2024 θα λήξει στις 9 Οκτωβρίου 2029.

 Παραπομπές 


Κατηγορία:Λογισμικό Windows
Κατηγορία:Λογισμικό Microsoft